[{"text_idx": "#000000", "text": "La 30-an de julio, lau\u0306 la loka tempo, inau\u0306gurig\u0302is en la Politeknika Universitato de Torino, Italio, la 108-a Universala Kongreso de Esperanto (UK). G\u0302is la 31-a de julio alig\u0302is al UK 1 287 esperantistoj el 69 landoj kaj regionoj."}, {"text_idx": "#000001", "text": "En la inau\u0306guro, sinsekve faris parolojn la reprezentantoj de Unesko, Eu\u0306ropa Unio, registaroj kaj kulturaj institucioj de Piemonto kaj Torino, reprezentantoj de fakaj Esperanto-organizoj, kaj reprezentantoj de regionaj Esperanto-organizoj."}, {"text_idx": "#000002", "text": "En la inau\u0306guro oni lau\u0306tlegis mesag\u0302on de la mondfama kantisto Andrea Bocelli, kiu fieris esti elektita kiel honora komitatano de la UK. Li diris en la mesag\u0302o, ke de sia piano-instruisto li lernis bazajn sciojn de Esperanto. Kvankam li poste forgesis la lingvon, tamen li ankorau\u0306 havas belajn memorojn pri g\u0302i."}, {"text_idx": "#000003", "text": "Prezidanto de Universala Esperanto-Asocio Duncan Charters"}, {"text_idx": "#000004", "text": "Duncan Charters, prezidanto de Universala Esperanto-Asocio, prezidis la inau\u0306guron. Li bonvenigis la partoprenantojn el la tuta mondo kaj diris, ke espereble la partoprenantoj g\u0302uos la mirindan tempon unikan al c\u0302iuj esperantistoj en la venonta semajno, ili multe profitos je kulturaj inters\u0302ang\u0302oj, akademiaj esploroj, diskonigo kaj disvastigo kaj prezentoj de atingoj."}, {"text_idx": "#000005", "text": "Parolas reprezentantoj de fakaj asocioj."}, {"text_idx": "#000009", "text": "En la kongresejo, Tanzania Esperanto-Asocio, organizanto de la 109-a UK en 2024, sendis delegacion por fari diskonigon. Chen Wenge, direktoro de Azi-Pacifika Centro de C\u0302ina Internacia Komunika Grupo kaj vicprezidanto de C\u0302ina Esperanto-Ligo, kiel estro de la c\u0302ina delegacio ricevis intervjuon de tanzania amaskomunikilo. Li diris, ke la amikeco inter C\u0302inio kaj Tanzanio havas longan historion, kaj li esperas, ke la unua UK okazonta en Afriko estos sukcesa kaj akiros kunlaborajn fruktojn por realigi pli vastajn kulturajn kaj komercajn inters\u0302ang\u0302ojn, kiuj antau\u0306enigos la disvolvig\u0302on de \"La Zono kaj Vojo\" celante kungajnojn."}, {"text_idx": "#000011", "text": "Raportis Jiang Limin kaj Zhao Wenqi"}]